Alboraia s'adhereix al Sistema de Contractació Centralitzada de l'Estat i a la Central de Compres de la Generalitat Valenciana per a optimitzar les contractacions
29 de setembre de 2023

Alboraia s'ha adherit al Sistema de Contractació Centralitzada de l'Estat i a la Central de Compres de la Generalitat Valenciana per al servei de mediació d'assegurances. Així ho ha aprovat el Ple Municipal per unanimitat en l'última sessió ordinària, la qual cosa suposa l'optimització de recursos de contractació i compra de béns i serveis.

En matèria econòmica, es va aprovar el compte general de 2022 per a donar compte a la Sindicatura de Comptes, com és preceptiu, amb els vots a favor del govern, PSOE i Compromís, les abstencions del Partit Popular, Alboraya Actúa i Esquerra Unida i el vot en contra de VOX.

També es van aprovar, amb el suport de PSOE, Compromís i Esquerra Unida, una sèrie d'ajustos pressupostaris amb la finalitat de solucionar imprevistos com l'augment del preu de l'electricitat, les partides de la qual podrien resultar deficitàries malgrat les iniciatives d'estalvi i eficiència energètica que han suposat la reducció de fins a 80.000Kwh. en el consum elèctric d'edificis i enllumenat públic (a través de la instal·lació de plaques d'autoconsum, canvi a led d'enllumenat, renovació de quadres de gestió d'enllumenat, etc.).

A més es van ajustar partides a la despesa prevista fins a final d'any o es van produir canvis de partida d'excessos que no s'utilitzaran enguany per diversos motius, justificats pels tècnics corresponents. La quantitat procedent de romanents positius de tresoreria (estalvis procedents de la contenció de despeses anuals) ascendeix més de mig milió d'euros.